钦定古今图书集成/明伦汇编/官常典/第648卷 > 陈奂
## 钦定古今图书集成/明伦汇编/官常典/第648卷 > 陈奂

按《江宁府志》：“奂字聚奎，慈谿人。永乐中，知扶沟，有善
政，擢督府都事。以赤县烦剧，须干理吏，乃改上元。奂
被知遇，自奋励期月，县中大治。有妇与外遇而杀其
夫者，将殡矣，奂于丧所擒妇，诘问得实，诛之，人以为
神。后改刑部主事。仁宗监国时，素闻奂能。及即位，奂
入奏事，迎谓曰：‘此上元陈知县乎’？其受知若此。”